《题东坡画像》
宋代·陈必复

东坡先生谪仙人，骑鲸海宇几十春。
麾呵日月斥八极，笑触丰缺天不嗔。
万里归来故无恙，诸公非复先朝臣。
空令后世拜公像，洛阳宫阙今成尘。

作者简介：陈必复，字无咎，号药房，长乐（今属福建）人。宁宗嘉定间居封禺山中，结屋为药房吟所。理宗淳祐十年（一二五○）进士（《江湖后集》卷二三）。十一年为林尚仁《端隐吟稿》作序。著作已佚，仅《南宋六十家小集》中存《山居存稿》一卷。事见《南宋六十家小集·端隐吟稿》序。　陈必复诗，据汲古阁影宋抄《南宋六十家小集》及影印文渊阁《四库全书·江湖后集》等书所录，编为一卷。